1. marca 1917 je postal načelnik generalštaba armadne skupine »Vojvoda Albrecht Württemberški«, kjer je ostal do 9. septembra 1917. 11. septembra 1917 je prejel "Komandantski križec za zasluge" Württemberškega vojaškega reda, ki je bil najvišje württemberško vojaško odlikovanje. Postal je načelnik generalštaba 14. armade, kateri je poveljeval Otto von Below, in sodeloval pri izdelavi načrtov za izjemno uspešno bitko pri Kobaridu. 24. oktobra 1917 je zato dobil najvišje bavarsko vojaško odlikovanje - "Veliki križec vojaškega reda Maxa Josefa".